Odd Magne Olsen, daglig leder i Buskerud Fotballkrets, synes saken fra 4. divisjonskampen mellom Marienlyst FK 2 og Drammen FK, er lite hyggelig for den lokale fotballen.
Det ble dramatikk i 4. divisjonskampen mellom Marienlyst FK og Drammen FK 2 da en far stormet til innbytterbenken og slo til en spiller.
Mauritzson, som er bosatt på Tranby, var dommerobservatør under 4. divisjonskampen i fotball mellom Marienlyst FK og Drammen FK 2 i forrige. Kampen ble spilt på Fjell kunstgress, og på slutten av første omgang begynte det å skje ting. Ifølge Mauritzson ble en Drammen-spiller taklet hardt av en Marienlyst-spiller, og dommer Frederic Langset, Holeværingen, valgte å gi fordel – uten å gi noe kort i etterkant.
– I det første omgang ble blåst av stormet faren til den unge Drammen-spilleren som ble taklet mot Marienlyst-spilleren – som sto for forseelsen. Faren slo til spilleren, og spilleren slo tilbake. Deretter kom sønnen til for å forsvare faren. Andre spillere, fra begge lag, kom kjapt til og fikk stoppet slagsmålet, uttaler Mauritzson.
Dommer Langset ga rødt kort til de to spillerne, mens faren – pluss resten av tilskuerne – ble vist bak et gjerde der de kunne se resten av kampen.
– Det var ingen som ble skadet i forbindelse med denne episoden, men slike ting skal selvfølgelig ikke skje på en fotballbane, melder Mauritzson.
– For å gjøre utredningen ferdig må jeg innhente rapport fra dommer, dommerobservatør og begge klubbene. Foreløpig mangler jeg rapport fra én av klubbene, sier Olsen.
På 1990-tallet og i de første årene etter 2000 så var det en rekke saker i Buskerud-fotballen der slag, spark, hærverk og trusler var noe av ingrediensene, men nå er det noen år siden sist.
– Vi har jobbet hardt med Fair Play-prosjektet i mange år, og jeg tror vi har fått bedre holdinger blant spillere og i klubbene de siste årene – grunnet prosjektet. Derfor er det veldig synd at slikt skjer. Dette ønsker vi helt klart ikke, sier Olsen.
DRAMATIKK. I det første omgang ble blåst av på kunstgressbanen på Fjell gikk faren til angrep på Drammen-spilleren som hadde taklet sønnen.